**Представено от „ДЕЛТА ГРИИН ЕНЕРДЖИ“ ЕАД, уведомление за инвестиционно предложение (ИП) за: "Изграждане на фотоволтаична централа", 3,5 MW, в ПИ № 12259.119.1, в землището на гр. Враца, местност "Орешака",**

Във връзка с внесено в РИОСВ- Враца уведомление от „ДЕЛТА ГРИИН ЕНЕРДЖИ“ ЕАД за инвестиционно предложение (ИП) за: "Изграждане на фотоволтаична централа", 3,5 MW, в ПИ № 12259.119.1, в землището на гр. Враца, местност "Орешака", на основание чл.5, ал.2 от Наредбата за ОВОС, РИОСВ- Враца уведомява за следното:

***І. По отношение на изискванията на глава шеста, раздел трети на Закона за опазване на околната среда (ЗООС):***

Съгласно представената информация (в уведомлението като цяло) се предвижда извършване на следните дейности:

- Предвижда се Изграждане на фотоволтаична централа, 3,5 MW.

- Фотоволтаичната централа ще бъде изградена в ПИ № 12259.119.1, в землището на гр. Враца, местност "Орешака".

- Съгласно представената Скица на поземлен имот № 15-660194-19.06.2023 г. поземлен имот с идентификатор 12259.119.1, с адрес: гр. Враца, местност „Орешака“ е с Площ: 31619 кв. м., Трайно предназначение на територията: Земеделска.

- За ИП за „Изграждане на учебен център за обучение на електромонтьори – ниско, средно и високо напрежение“, в поземлен имот с идент. 12259.119.1, в землището на гр. Враца, общ. Враца, обл. Враца, с възложител: „БОРОВАН УЪРЛД УАЙД ЕНТЪРПРАЙСЕС“ ЕООД, има издадено от РИОСВ-Враца Решение № ВР-47-ПР/2022г. за преценяване на необходимостта от извършване на ОВОС, с характер на решението да не се извършва ОВОС. По отношение на това ИП не са извършвани последващи действия по неговата реализация. Поради възникналата промяна в предмета на предишното ИП, се налага подаването ново ИП за изграждането на ФЦ. Чрез договор за отдаване под наем на недвижим имот от 14.07.2023г. между „БОРОВАН УЪРЛД УАЙД ЕНТЪРПРАЙСЕС“ ЕООД (като наемодател) и „ДЕЛТА ГРИЙН ЕНЕРДЖИ" ЕАД (като наемател), НАЕМОДАТЕЛЯТ предоставя на НАЕМАТЕЛЯ за временно и възмездно ползване, срещу заплащане на договорената в настоящия договор цена правото на ползване на следния недвижим имот - Поземлен имот с идентификатор 12259.119.1, по КККР на гр. Враца, с адрес на имота: област Враца, община Враца, гр. Враца, м. ОРЕШАКА, вид собственост- Частна, вид територия Земеделска. Наетият поземлен имот ще се ползва от Наемателя за построяването на фотоволтаична централа.

- Фотоволтаичната електроцентрала ще се състои от 6000 фотоволтаични панела с единична мощност 600-710 Wp; 7 бр. инвертори с номинална мощност 0,5 MVA. Строителните дейности ще бъдат сведени само до изкопна дейност по основите с дълбочина не-повече от 1 м. Фундаментите ще бъдат транспортирани готови и не се предполага леене на бетон на място, а само използване на допълнително подемна техника. Извън поземления имот се налага изграждането на подземен електропровод с дължина от 20 м за свързване ИП 12259.197.1 с подстанция 110 KV собственост на „ХОЛСИМ"АД. Около поземления имот ще бъде изградена и лека телена ограда с максимална височина от 1,5 до 2,5 м., опъната на бетонови или метални колове с ивични фундаменти с височина от 0,3 м. и дълбочина 0.3 м.

- Инсталацията ще бъде изпълнена с високо технологични продукти - модули, инвертори, позиционери, кабели, ел. табла, трансформатори, отговарящи на всички европейски стандарти на два етапа, както следва:

- I етап - промяна на статута на имота и изработка на ПУП-ПРЗ за ПИ № 12259.119.1 трайно предназначение -вид територия Земеделска, начин на трайно ползване Пасище с площ 31619 кв.м, в землището на гр.Враца, кв. „Кулата", местност „Орешака", проектиране и получаване разрешение за строеж

- II етап - строителство и въвеждане в експлоатация на централата - до 05.2024 год.

- По време на строителството няма да има големи количества изкопани земни маси. Хумусния слой ще бъде съхранен и използван отново при озеленяването на площадката.

- Събирането и извозването на генерираните отпадъци, в т.ч. строителните отпадъци, които ще бъдат в незначителни количества, ще бъдат депонирани на място определено от кмета на община Враца.

- Временното съхранение на отпадъците, генерирани по време на строителството ще се извършва на строителната площадка.

- От реализацията на инвестиционното предложение не се очаква формирането на битови отпадъчни води. Централата е автоматизирана и не се нуждае от обслужващ персонал.

- На площадката няма да има налични химични вещества.

- По време на строителството и експлоатацията няма предвидени съоръжения използващи природни ресурси

- Не съществува необходимост от изграждане на нови пътища, улици и газопроводи.

Информира се, че постъпилата документация е изпратена на директора на Басейнова дирекция “Дунавски район” за изразяване на становище, съгласно изискванията на чл.4а от Наредбата за ОВОС, относно допустимостта на инвестиционното предложение спрямо режимите, определени в утвърдените планове за управление на речните басейни (ПУРБ) и планове за управление на риска от наводнения (ПУРН).

Предвид полученото в РИОСВ – Враца (вх. № ОВОС-ЕО-257-(5) от 28.07.2023г.) становище на Басейнова дирекция “Дунавски район” (копие от което се предоставя за съобразяване):

- Реализирането на инвестиционното предложение е допустимо:

- Допустимо спрямо целите за опазване на околната среда, заложени в ПУРБ 2016 - 2021 г., при спазване на мерките посочени в т. 1.1.1.5 от настоящото становище и при условие, че не се достига нивото на подземните води, при монтажа на Фотоволтаичните панели;

- Допустимо спрямо спрямо ПУРН 2016-2021 г. Предвидените дейности не са в противоречие с предвидените мерки в Програмата от мерки за намаляване на риска от наводнения и неблагоприятните последици по отношение на човешкото здраве, стопанската дейност, околната среда и културното наследство към ПУРН 2016 - 2021 г.

- Съгласно действащия към момента ПУРН 2016 - 2021 г., ИП не попада в РЗПРН, както и в РЗПРН, определени в процеса на актуализация на ПУРН 2022-2027 г. и утвърдени от Министъра на околната среда и водите със Заповед РД-804/10.08.2021г.

- Реализацията на "Изграждане на фотоволтаична централа", 3,5 MW, в ПИ № 12259.119.1, в землището на гр. Враца, местност "Орешака", възложител: ,ДЕЛТА ГРИИН ЕНЕРДЖИ" ЕАД е допустима спрямо целите и мерките, определени в ПУРБ и ПУРН Дунавски район за периода 2016 - 2021 г., и не се очаква да окаже негативно въздействие върху водите и водните екосистеми, при спазване на мерките, посочени в т. 1, законовите изисквания посочени в т. 2 от настоящото становище и при условие, че не се достига нивото на подземните води, при монтажа на фундаментите.

- Към настоящия момент ИП, не попада в:

- определени санитарно-охранителни зони (СОЗ) по реда на Наредба №3/16.10.2000 г. за условията и реда за проучване, проектиране, утвърждаване и експлоатация на санитарно-охранителните зони около водоизточниците и съоръженията за питейно-битово водоснабдяване и около водоизточниците на минерални води. използвани за лечебни, профилактични, питейни и хигиенни нужди (Наредба № 3 от 16 октомври 2000 г.);

- буферна зона (с радиус 1 000 м) около водовземни съоръжения за питейно-битово водоснабдяване, без определени СОЗ, за които е необходимо спазване на ограничения в буферни зони, съгласно Прюожение 1 ким Национален каталог от мерки към ПУРБ

По повод гореизложеното, възложителят е уведомен, че инвестиционното предложение като цяло представлява обект по Приложение № 2 на Закона за опазване на околната среда (т. 3, б. “а”). В тази връзка съгласно чл. 93, ал. 1, т. 1 от ЗООС инвестиционното предложение **подлежи на процедура по преценяване на необходимостта от извършването на оценка на въздействието върху околната среда**. В съответствие с чл. 93, ал. 3 от ЗООС компетентен орган за произнасяне с решение е директорът на РИОСВ - Враца.

***IІ. По отношение на изискванията на чл.31 от Закона за биологичното разнообразие (ЗБР):***

След направената справка се установи, че имот с идентификатор 12259.119.1 по КККР на гр. Враца, предмет на ИП не засяга защитени територии по смисъла на Закона за защитените територии /ЗЗТ/ и не попада в обхвата на защитени зони съгласно Закона за биологичното разнообразие /ЗБР/.

Най-близо разположените защитени зони, на 600м. са: BG0000166 "Врачански Балкан" за опазване на природните местообитания и на дивата флора и фауна, обявена със Заповед № РД-1031/17.12.2020 г. на министъра на околната среда и водите (обн. ДВ. бр. 19/05.03.2021 г.) и BG0002053 "Врачански Балкан" за опазване на дивите птици, обявена със Заповед № РД-801/04.11.2008 г. на МОСВ (Обн. ДВ, бр. 105/2008 г.).

Инвестиционното предложение попада под разпоредбите на чл. 2, ал. 1, т. 1 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС), поради което подлежи на процедура по Оценка за съвместимостта му с предмета и целите на опазване на защитените зони, по реда на чл. 31, ал. 4, във връзка с ал. 1 от Закона за биологичното разнообразие.

В имота няма "вековни или забележителни" дървета обявени по ЗБР.

***ІІІ. По отношение на изискванията на Закона за водите (ЗВ):***

При реализирането на горепосоченото инвестиционно предложение е необходимо да се вземат предвид и да се спазват изискванията, предвидени в ЗВ, съгласно приложеното становище на БДДР – Плевен.

*Копие от писмото е изпратено до: община Враца, обл. Враца, БДДР*

/отговорено от РИОСВ-Враца на 31.07.2023г./